Jane Wilde

Lady Jane Francesca Agnes Wilde (27 Ḍèsèmber 1821 - 3 Pèbruwari 1896) panèka panyair ḍâri Irlanḍia sè nolès kalabân nyama pèna Speranza bân tamaso' orèng sè aḍukung Nasionalisme è Irlanḍia. Jane anḍi' pangaterro khusus ḍâ' carèta ra'yat Irlanḍia sè èkompollaghi sareng Jane dhibi'. Jane aropa'aghi èbhuna Oscar Wilde bân Willie Wilde.

 Kaoḍi'ân Awwâl 
Jane panèka ana' bungso ḍâri empa' satarètanan kalowarga Charles Elgee (1783 - 1824). Jane aropa'aghi pottra ḍâri John Elgee bân Sarah. Tan-tarètanna panèka Emily, John, bân Frances (sèdhâ nalèkana ghi' kènè').

Jane ngakowè jhâ' bângatowana panèka orèng Italia sè amarga Algiati sè èkoca'aghi asalla ḍâri Alighieri saèngghâ saccara ta' langsong nyèrattaghi hubungan kalabân panyair sè kalonta. Bângatowana èkoca'aghi ḍâteng ḍâri Wexford è abad ka-18. Saongghuna, kalowarga Elgee aropa'aghi katoronan buruh Durham sè ngaollè kama'moran mènangka tokang bhângonan bân tokang bâto. Karana ghânèka, katoronan sè èbâbâna dhâddhi bâgiyân ḍâri bagsawan.

 Lako 
Jane panèka panakanna Charles Maturin bân nolès ka'angghuy gerrakan Young Ireland è taon 1840-wan, jhughân materbi' puisi ḍâlem Thè Nation kalabân nyama samaran "Speranza". Karjâ-karjâna tamaso' sè aḍukung kamardhika'an Irlanḍia bân tolèsan anti-Inggris; Jane kadhâng èkennal mènangka "Speranza of the Nation". Charles Gavan Duffy panèka editor nalèkana "Speranza" nolès artikel sè nyurakkaghi pa'aobâ'ân senjata è Irlanḍia. Orèng sè anḍi' wâwânnang è Dublin Castle notop sorat kabhâr sè bâḍâ tolèsanna "Speranza" ghânèka bân ngèbâ Charles Duffy ka pangadhilân, tapè Charles pagghun tegghu ta' ngabâlâ pasèra nyamana orèng sè nolès artikel sè nyèngghung ghânèka. Ca'an, "Speranza" manjheng è pangadhilân bân ngako atanggungjawab ḍâ' artikel kasebbhut. Maskè pangakowanna ta' èyèddhebbhi sareng orèng sè anḍi' wâwânnang, sorat kabhâr ghânèka pagghun ètotop.Edwards, "Owen Dudley. Wilde, Jane Francesca Agnes (‘Speranza’)". Dictionary of Irish Biography, 2009.

 Sombher